Avis juridique important

|

32003L0035

Euroopan parlamentin ja neuvoston direktiivi 2003/35/EY, annettu 26 päivänä toukokuuta 2003, yleisön osallistumisesta tiettyjen ympäristöä koskevien suunnitelmien ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osalta - Komission julistus

Virallinen lehti nro L 156 , 25/06/2003 s. 0017 - 0025

Euroopan parlamentin ja neuvoston direktiivi 2003/35/EY,annettu 26 päivänä toukokuuta 2003,yleisön osallistumisesta tiettyjen ympäristöä koskevien suunnitelmien ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osaltaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 175 artiklan,ottavat huomioon komission ehdotuksen(1),ottavat huomioon Euroopan talous- ja sosiaalikomitean lausunnon(2),ottavat huomioon alueiden komitean lausunnon(3),noudattavat perustamissopimuksen 251 artiklassa määrättyä menettelyä(4), ja ottavat huomioon sovittelukomitean 15 päivänä tammikuuta 2003 hyväksymän yhteisen tekstin,sekä katsovat seuraavaa:(1) Yhteisön ympäristölainsäädännöllä pyritään myötävaikuttamaan ympäristön laadun säilyttämiseen, suojeluun ja parantamiseen sekä ihmisten terveyden suojeluun.(2) Viranomaiset ja muut elimet voivat tehdä yhteisön ympäristölainsäädäntöön sisältyvien säännösten nojalla päätöksiä, joilla voi olla merkittäviä vaikutuksia ympäristöön sekä ihmisten terveyteen ja hyvinvointiin.(3) Yleisön tehokas osallistuminen päätöksentekomenettelyyn mahdollistaa sen, että yleisö voi ilmaista ja päätöksentekijät ottaa huomioon mielipiteet ja huolenaiheet, joilla voi olla merkitystä itse päätöksiin, mikä puolestaan lisää päätöksenteon vastuullisuutta ja avoimuutta sekä yleisön tietoisuutta ympäristökysymyksistä ja tukea tehdyille päätöksille.(4) Sen vuoksi olisi lisättävä yleisön osallistumista, mukaan lukien yhdistykset, järjestöt ja ryhmät, erityisesti valtioista riippumattomat järjestöt, jotka edistävät ympäristönsuojelua, myös edistämällä yleisölle annettavaa ympäristökasvatusta.(5) Yhteisö allekirjoitti 25 päivänä kesäkuuta 1998 Yhdistyneiden Kansakuntien Euroopan talouskomission yleissopimuksen tiedon saannista, yleisön osallistumisoikeudesta päätöksentekoon sekä muutoksenhaku- ja vireillepano-oikeudesta ympäristöasioissa, jäljempänä "Århusin yleissopimus". Jotta yhteisö voi ratifioida yleissopimuksen, yhteisön lainsäädäntö olisi saatettava asianmukaisesti yhdenmukaiseksi sen kanssa.(6) Århusin yleissopimuksen tavoitteisiin kuuluu pyrkimys taata, että yleisö voi osallistua päätöksentekoon ympäristöasioissa tarkoituksena osaltaan suojella oikeutta elää yksilön terveyden ja hyvinvoinnin kannalta riittävän laadukkaassa ympäristössä.(7) Århusin yleissopimuksen 6 artiklassa määrätään yleisön osallistumisesta päätöksiin, jotka liittyvät yleissopimuksen liitteessä I lueteltuihin toimiin tai muihin toimiin, joita ei ole lueteltu liitteessä mutta joilla voi olla merkittäviä ympäristövaikutuksia.(8) Århusin yleissopimuksen 7 artiklassa määrätään yleisön osallistumisesta ympäristöä koskevien suunnitelmien ja ohjelmien valmisteluun.(9) Århusin yleissopimuksen 9 artiklan 2 ja 4 kohdassa määrätään mahdollisuudesta panna tuomioistuimessa tai muussa elimessä vireille menettely sellaisten päätösten, toimien tai laiminlyöntien asiasisällön taikka niihin liittyvien menettelyjen laillisuuden uudelleen tutkimiseksi, jotka kuuluvat yleisön osallistumista koskevien yleissopimuksen 6 artiklan määräysten soveltamisalaan.(10) Olisi annettava tiettyjä sellaisia ympäristöalan direktiivejä koskevia säännöksiä, joissa jäsenvaltioita vaaditaan laatimaan ympäristöä koskevia suunnitelmia ja ohjelmia mutta joissa ei ole Århusin yleissopimuksen määräysten ja erityisesti sen 7 artiklan mukaisen yleisön osallistumisen varmistamiseksi tarvittavia riittäviä säännöksiä. Muussa asiaan liittyvässä yhteisön lainsäädännössä säädetään jo yleisön osallistumisesta suunnitelmien ja ohjelmien laatimiseen ja tulevaisuudessa Århusin yleissopimukseen mukaiset yleisön osallistumista koskevat vaatimukset sisällytetään asiaan liittyvään lainsäädäntöön jo alusta alkaen.(11) Tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettu neuvoston direktiivi 85/337/ETY(5) sekä ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annettu neuvoston direktiivi 96/61/EY(6) olisi muutettava sen varmistamiseksi, että ne ovat täysin yhdenmukaisia Århusin yleissopimuksen, erityisesti sen 6 artiklan sekä 9 artiklan 2 ja 4 kohdan kanssa.(12) Suunnitellun toiminnan tavoitetta eli Århusin yleissopimuksen velvoitteiden täytäntöönpanon edistämistä, ei voida riittävällä tavalla saavuttaa jäsenvaltioiden toimin, vaan ne voidaan suunnitellun toiminnan laajuuden ja vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun toissijaisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen,OVAT ANTANEET TÄMÄN DIREKTIIVIN:1 artiklaTavoiteTämän direktiivin tavoitteena on edistää Århusin yleissopimuksen velvoitteiden täytäntöönpanoa erityisesti:a) antamalla säännökset yleisön osallistumisesta tiettyjen ympäristöä koskevien suunnitelmien ja ohjelmien laatimiseen;b) parantamalla yleisön osallistumista sekä säätämällä neuvoston direktiiveissä 85/337/ETY ja 96/61/EY muutoksenhaku- ja vireillepano-oikeudesta.2 artiklaYleisön osallistuminen suunnitelmiin ja ohjelmiin1. Tässä artiklassa "yleisöllä" tarkoitetaan yhtä tai useampaa luonnollista henkilöä tai oikeushenkilöä sekä, kansallisen lainsäädännön tai käytännön mukaisesti, näiden henkilöiden yhteenliittymiä, järjestöjä tai ryhmiä.2. Jäsenvaltioiden on varmistettava, että yleisölle annetaan mahdollisuuksia osallistua varhaisessa vaiheessa ja tehokkaasti niiden suunnitelmien tai ohjelmien valmisteluun ja muuttamiseen tai tarkistamiseen, jotka on laadittava liitteessä I lueteltujen säännösten mukaisesti.Tätä varten jäsenvaltioiden on varmistettava, että:a) yleisölle tiedotetaan joko julkisin ilmoituksin tai muin asianmukaisin tavoin, kuten sähköisin viestimin milloin mahdollista, ehdotuksista tällaisiksi suunnitelmiksi tai ohjelmiksi taikka niiden muuttamiseksi tai tarkistamiseksi ja että asianmukaiset tiedot tällaisista ehdotuksista saatetaan yleisön saataville, mukaan luettuina muun muassa tiedot oikeudesta osallistua päätöksentekoon sekä toimivaltaisesta viranomaisesta, jolle voi esittää huomautuksia tai kysymyksiä;b) yleisöllä on oikeus esittää huomautuksensa ja mielipiteensä ennen kuin suunnitelmista ja ohjelmista päätetään vaihtoehtojen ollessa vielä avoinna;c) päätöksiä tehtäessä otetaan asianmukaisella tavalla huomioon yleisön osallistumisen tulokset;d) toimivaltainen viranomainen pyrkii, tutkittuaan yleisön ilmaisemat huomautukset ja mielipiteet, kohtuullisin keinoin tiedottamaan yleisölle tehdyistä päätöksistä sekä näiden päätösten perusteena olevista seikoista ja näkökohdista, yleisön osallistumisprosessia koskevat tiedot mukaan lukien.3. Jäsenvaltioiden on määriteltävä, mikä on se yleisö, jolla on oikeus osallistua menettelyyn 2 kohdassa tarkoitetuissa asioissa, mukaan lukien asianomaiset valtioista riippumattomat järjestöt, jotka täyttävät kansallisen lainsäädännön vaatimukset, kuten ympäristönsuojelua edistävät järjestöt.Jäsenvaltioiden on määriteltävä tämän artiklan mukaista yleisön osallistumista koskevat yksityiskohtaiset menettelyt siten, että yleisöllä on mahdollisuus valmistautua ja osallistua tehokkaasti.On asetettava kohtuulliset määräajat, joilla varmistetaan, että tässä artiklassa edellytetyn yleisön osallistumisen eri vaiheille jää riittävästi aikaa.4. Tätä artiklaa ei sovelleta suunnitelmiin ja ohjelmiin, jotka on tarkoitettu yksinomaan maanpuolustusta varten tai siviilipelastuspalvelussa toteutettavaksi.5. Tätä artiklaa ei sovelleta liitteessä I tarkoitettuihin suunnitelmiin ja ohjelmiin, joiden osalta on toteutettu menettely yleisön osallistumiseksi tiettyjen suunnitelmien ja ohjelmien ympäristövaikutusten arvioinnista 27 päivänä kesäkuuta 2001 annetun Euroopan parlamentin ja neuvoston direktiivin 2001/42/ETY(7) tai yhteisön vesipolitiikan puitteista 23 päivänä lokakuuta 2000 annetun Euroopan parlamentin ja neuvoston direktiivin 2000/60/EY(8) mukaisesti.3 artiklaDirektiivin 85/337/ETY muuttaminenMuutetaan direktiivi 85/337/ETY seuraavasti:1) Lisätään 1 artiklan 2 kohtaan määritelmät seuraavasti: "'yleisöllä': yhtä tai useampaa luonnollista henkilöä tai oikeushenkilöä taikka, kansallisen lainsäädännön tai käytännön mukaisesti, näiden yhteenliittymiä, järjestöjä tai ryhmiä;'yleisöllä, jota asia koskee': yleisöä, johon 2 artiklan 2 kohdassa tarkoitetut ympäristöä koskevat päätöksentekomenettelyt vaikuttavat tai todennäköisesti vaikuttavat, taikka yleisöä, jonka etua ne koskevat; tämän määritelmän mukaisesti katsotaan, että asia koskee ympäristönsuojelua edistävien ja kansallisen lainsäädännön mahdolliset vaatimukset täyttävien valtiosta riippumattomien järjestöjen etua."2) Korvataan 1 artiklan 4 kohta seuraavasti:"4. Jäsenvaltiot voivat, jos kansallisessa lainsäädännössä niin säädetään, tapauskohtaisesti päättää olla soveltamatta tätä artiklaa maanpuolustustarkoituksia palveleviin hankkeisiin ja ohjelmiin, jos ne katsovat, että sen soveltaminen vaikuttaisi haitallisesti näihin tarkoituksiin."3) Korvataan 2 artiklan 3 kohdan a ja b alakohta seuraavasti:"a) tutkittava, onko jokin muu arviointimuoto sopiva;b) asetettava yleisön, jota asia koskee, saataville a alakohdassa tarkoitetuilla muilla arviointimuodoilla saadut tiedot, vapauttamispäätöstä koskevat tiedot sekä vapauttamisen perusteet."4) Korvataan 6 artiklan 2 ja 3 kohta seuraavasti:"2. Yleisölle on ilmoitettava joko julkisin ilmoituksin tai muin asianmukaisin tavoin, kuten sähköisin viestimin milloin mahdollista, seuraavat seikat 2 artiklan 2 kohdassa tarkoitettujen ympäristöä koskevien päätöksentekomenettelyjen varhaisessa vaiheessa ja viimeistään heti, kun tiedot voidaan kohtuudella antaa:a) lupahakemus;b) tieto siitä, että hankkeeseen sovelletaan ympäristövaikutusten arviointimenettelyä, ja tarvittaessa, että siihen sovelletaan 7 artiklaa;c) yksityiskohtaiset tiedot toimivaltaisista viranomaisista, jotka vastaavat päätöksenteosta, joilta voi saada asiaa koskevia tietoja ja joille huomautukset tai kysymykset voidaan esittää, sekä yksityiskohtaiset tiedot määräajoista huomautusten tai kysymysten esittämiselle;d) mahdollisten päätösten luonne tai päätösluonnos, jos sellainen on;e) ilmoitus 5 artiklan mukaisesti saadun tiedon saatavilla olosta;f) milloin, missä ja miten asiaa koskevat tiedot annetaan saataville;g) yksityiskohtaiset tiedot menettelyistä tämän artiklan 5 kohdan mukaista yleisön osallistumista varten.3. Jäsenvaltioiden on varmistettava, että yleisön, jota asia koskee, saataville annetaan kohtuullisessa määräajassa:a) kaikki 5 artiklan mukaisesti saadut tiedot;b) kansallisen lainsäädännön mukaisesti tärkeimmät toimivaltaiselle viranomaiselle tai toimivaltaisille viranomaisille annetut selvitykset ja ohjeet, kun yleisölle, jota asia koskee, tiedotetaan asiasta tämän artiklan 2 kohdan mukaisesti;c) ympäristötiedon julkisesta saatavuudesta 28 päivänä tammikuuta 2003 annetun Euroopan parlamentin ja neuvoston direktiivin 2003/4/EY(9) säännösten mukaisesti muut kuin tämän artiklan 2 kohdassa tarkoitetut tiedot, jotka ovat merkityksellisiä päätöksen kannalta 8 artiklan mukaisesti ja jotka annetaan saataville vasta, kun yleisölle, jota asia koskee, on ilmoitettu tämän artiklan 2 kohdan mukaisesti.4. Yleisölle, jota asia koskee, on annettava ajoissa ja tehokkaalla tavalla mahdollisuus osallistua 2 artiklan 2 kohdassa tarkoitettuihin ympäristöä koskeviin päätöksentekomenettelyihin ja sillä on tätä tarkoitusta varten oltava oikeus esittää toimivaltaiselle viranomaiselle tai toimivaltaisille viranomaisille huomautuksensa ja mielipiteensä ennen kuin lupahakemuksesta päätetään vaihtoehtojen ollessa vielä avoinna.5. Jäsenvaltioiden on määriteltävä yksityiskohtaiset järjestelyt, joita toteutetaan yleisölle tiedottamiseksi (esimerkiksi jakamalla ilmoituksia tietyllä alueella tai ilmoittamalla asiasta paikallisissa sanomalehdissä) sekä yleisön, jota asia koskee, kuulemiseksi (esimerkiksi kirjallisten lausuntojen tai julkisen kuulemisen avulla).6. On asetettava eri vaiheille kohtuulliset määräajat, joilla mahdollistetaan, että yleisölle tiedottamiseen ja yleisön, jota asia koskee, valmistautumiseen sekä tehokkaaseen osallistumiseen ympäristöä koskevaan päätöksentekoon tämän artiklan mukaisesti jää riittävästi aikaa."5) Muutetaan 7 artikla seuraavasti:a) Korvataan 1 ja 2 kohta seuraavasti:"1. Jos jäsenvaltion tiedossa on, että tietyllä hankkeella on todennäköisesti merkittäviä ympäristövaikutuksia toisessa jäsenvaltiossa tai jos jäsenvaltio, johon todennäköisesti kohdistuu merkittävä vaikutus, niin vaatii, sen jäsenvaltion, jonka alueella hanke aiotaan toteuttaa, on toimitettava sille jäsenvaltiolle, johon vaikutus kohdistuu, mahdollisimman pian ja viimeistään silloin, kun se tiedottaa asiasta omille kansalaisilleen, muun muassa:a) kuvaus hankkeesta ja sen ohessa kaikki käytettävissä oleva tieto hankkeen mahdollisesta rajat ylittävästä vaikutuksesta,b) tiedot mahdollisesti tehtävän päätöksen luonteesta,ja sen on annettava toiselle jäsenvaltiolle kohtuullinen aika ilmoittaa, haluaako se osallistua 2 artiklan 2 kohdassa tarkoitettuihin ympäristövaikutuksia koskeviin päätöksentekomenettelyihin, ja se voi sisällyttää tähän tämän artiklan 2 kohdassa mainitut tiedot.2. Jos jäsenvaltio, jolle toimitetaan tietoja 1 kohdan nojalla, ilmoittaa aikovansa osallistua 2 artiklan 2 kohdassa tarkoitettuihin ympäristöä koskeviin päätöksentekomenettelyihin, jäsenvaltion, jonka alueella hanke aiotaan toteuttaa, on lähetettävä, jollei se vielä ole sitä tehnyt, sellaiselle jäsenvaltiolle, johon vaikutus kohdistuu, 6 artiklan 2 kohdan mukaisesti toimitettavat ja 6 artiklan 3 kohdan a ja b alakohdan mukaisesti saataville asetettavat tiedot."b) Korvataan 5 kohta seuraavasti:"5. Asianomaiset jäsenvaltiot voivat päättää tämän artiklan täytäntöönpanoa koskevista yksityiskohtaisista järjestelyistä, joiden on oltava sellaisia, että yleisö, jota asia koskee sen jäsenvaltion alueella, johon vaikutus kohdistuu, voi osallistua hanketta koskeviin 2 artiklan 2 kohdassa tarkoitettuihin ympäristöä koskeviin päätöksentekomenettelyihin tehokkaasti."6) Muutetaan 9 artikla seuraavasti:a) Korvataan 1 kohta seuraavasti:"1. Kun päätös luvan myöntämisestä tai epäämisestä on tehty, toimivaltaisen viranomaisen tai viranomaisten on tiedotettava asiasta yleisölle asianmukaisten menettelyjen mukaisesti ja saatettava yleisön saataville seuraavat tiedot:- päätöksen sisältö ja siihen liittyvät ehdot,- tutkittuaan yleisön, jota asia koskee, ilmaisemat huomautukset ja mielipiteet, päätöksen perusteena olevat tärkeimmät seikat ja näkökohdat, mukaan lukien tiedot yleisön osallistumisprosessista,- tarvittaessa kuvaus tärkeimmistä toimenpiteistä, joiden tarkoituksena on estää, vähentää ja, jos mahdollista, poistaa merkittävät haittavaikutukset."b) Korvataan 2 kohta seuraavasti:"2. Toimivaltaisen viranomaisen tai toimivaltaisten viranomaisten on ilmoitettava tästä 7 artiklan mukaisesti kuullulle jäsenvaltiolle ja toimitettava sille tämän artiklan 1 kohdassa tarkoitetut tiedot.Kuultujen jäsenvaltioiden on varmistettava, että yleisön, jota asia koskee, saataville annetaan asianmukaisella tavalla tiedot niiden omalla alueella."7) Lisätään artikla seuraavasti:" 10 a artiklaJäsenvaltioiden on varmistettava, että kansallisen oikeusjärjestelmän mukaisesti siihen yleisöön kuuluville, jota asia koskee, ja:a) joiden etua asia riittävästi koskee, tai vaihtoehtoisestib) jotka väittävät oikeuksiensa heikentyvän, jos jäsenvaltion hallintolainkäyttöä koskevassa säännöstössä niin edellytetään,on mahdollisuus saattaa tuomioistuimessa tai muussa laillisesti perustetussa riippumattomassa ja puolueettomassa elimessä tähän direktiiviin sisältyvien yleisön osallistumista koskevien säännösten soveltamisalaan kuuluvien päätösten, toimien tai laiminlyöntien asiasisällön taikka niihin liittyvien menettelyjen laillisuus uudelleen tutkittavaksi.Jäsenvaltioiden on määriteltävä, missä vaiheessa moite päätöksiä, toimia tai laiminlyöntejä vastaan voidaan esittää.Jäsenvaltioiden on määriteltävä, mikä muodostaa riittävän edun ja oikeuden heikentymisen, tavoitteenaan antaa yleisölle, jota asia koskee, laaja muutoksenhaku- ja vireillepano-oikeus. Edellä 1 artiklan 2 kohdassa tarkoitetut vaatimukset täyttävien valtioista riippumattomien järjestöjen edun katsotaan olevan tämän artiklan a alakohdassa tarkoitetulla tavalla riittävä. Niillä katsotaan myös olevan oikeuksia, joita on mahdollista loukata tämän artiklan b alakohdassa tarkoitetulla tavalla.Tämän artiklan säännökset eivät estä mahdollisuutta, että hallinnollinen viranomainen alustavasti tutkii asian uudelleen, eivätkä ne vaikuta vaatimukseen hallinnollisten muutoksenhakumenettelyjen loppuunsaattamisesta ennen kuin asia saatetaan tuomioistuimen tutkittavaksi, silloin kun kansallisessa lainsäädännössä on tällainen vaatimus.Kyseisen menettelyn on oltava oikeudenmukainen, tasapuolinen ja nopea, eikä se saa olla niin kallis, että se olisi esteenä menettelyyn osallistumiselle.Tämän artiklan säännösten tehostamiseksi jäsenvaltioiden on varmistettava, että yleisölle annetaan käytännön tietoja mahdollisuudesta turvautua hallinnollisiin ja tuomioistuimessa tapahtuviin muutoksenhakumenettelyihin."8) Lisätään liitteeseen I kohta seuraavasti:"22. Kaikki muutokset tai laajennukset tässä liitteessä lueteltuihin hankkeisiin, jos muutos tai laajennus itsessään vastaa tässä liitteessä mahdollisesti vahvistettuja raja-arvoja."9) Lisätään liitteessä II olevan 13 kohdan ensimmäisen luetelmakohdan loppuun seuraavaa:"(muut kuin liitteessä I mainitut muutokset ja korjaukset)".4 artiklaDirektiivin 96/61/EY muuttaminenMuutetaan direktiivi 96/61/EY seuraavasti:1) Muutetaan 2 artikla seuraavasti:a) Lisätään 10 kohdan b alakohtaan virke seuraavasti:"Tämän määritelmän mukaisesti käytön muutoksia tai laajennuksia pidetään olennaisina, jos muutos tai laajennus itsessään vastaa liitteessä I mahdollisesti vahvistettuja rajoja."b) Lisätään alakohdat seuraavasti:"13. 'yleisöllä' yhtä tai useampaa luonnollista henkilöä tai oikeushenkilöä taikka, kansallisen lainsäädännön tai käytännön mukaisesti, näiden yhteenliittymiä, järjestöjä tai ryhmiä;14. 'yleisöllä, jota asia koskee' yleisöä, johon lupamenettely vaikuttaa tai todennäköisesti vaikuttaa, tai yleisöä, jonka etua päätös luvan myöntämisestä tai luvan tai lupaehtojen päivittämisestä koskee; tämän määritelmän mukaisesti katsotaan, että asia koskee ympäristönsuojelua edistävien ja kansallisen lainsäädännön vaatimukset täyttävien valtioista riippumattomien järjestöjen etua."2) Lisätään 6 artiklan 1 kohtaan luetelmakohta seuraavasti:"- tiivistelmä hakijan mahdollisesti tarkastelemista päävaihtoehdoista."3) Muutetaan 15 artikla seuraavasti:a) Korvataan 1 kohta seuraavasti:"1. Jäsenvaltioiden on varmistettava, että yleisölle, jota asia koskee, annetaan mahdollisuus osallistua varhaisessa vaiheessa ja tehokkaasti menettelyyn, joka koskee- luvan myöntämistä uusia laitoksia varten,- luvan myöntämistä olennaiseen muutokseen laitoksen toiminnassa,- laitoksen luvan tai lupaehtojen tarkistamista 13 artiklan 2 kohdan ensimmäisen luetelmakohdan mukaisesti.Tällaisessa osallistumisessa sovelletaan liitteessä V säädettyä menettelyä."b) Lisätään 5 kohta seuraavasti:"5. Kun päätös on tehty, toimivaltaisen viranomaisen on tiedotettava asiasta yleisölle asianmukaisten menettelyjen mukaisesti ja saatettava yleisön saataville seuraavat tiedot:a) päätöksen sisältö mukaan lukien jäljennös luvasta sekä ehdot ja myöhemmät tarkistukset; jab) tutkittuaan yleisön, jota asia koskee, ilmaisemat huomautukset ja mielipiteet, päätöksen perusteena olevat seikat ja näkökohdat, mukaan lukien tiedot yleisön osallistumisprosessista."4) Lisätään artikla seuraavasti:" 15 a artiklaMuutoksenhaku- ja vireillepano-oikeusJäsenvaltioiden on varmistettava, että kansallisen oikeusjärjestelmän mukaisesti siihen yleisöön kuuluvilla, jota asia koskee, ja yleisöllä:a) joiden etua asia riittävästi koskee, tai vaihtoehtoisestib) jotka väittävät oikeuksiensa heikentyvän, jos jäsenvaltion hallintolainkäyttöä koskevassa säännöstössä niin edellytetään,on mahdollisuus saattaa tuomioistuimessa tai muussa laillisesti perustetussa riippumattomassa ja puolueettomassa elimessä tähän direktiiviin sisältyvien yleisön osallistumista koskevien säännösten soveltamisalaan kuuluvien päätösten, toimien tai laiminlyöntien asiasisällön taikka niihin liittyvien menettelyjen laillisuus uudelleen tutkittavaksi.Jäsenvaltioiden on määriteltävä, missä vaiheessa muita päätöksiä, toimia tai laiminlyöntejä vastaan voidaan esittää huomautuksia.Jäsenvaltioiden on määriteltävä, mikä muodostaa riittävän edun ja mikä oikeuden heikentymisen tavoitteenaan antaa yleisölle, jota asia koskee, laaja muutoksenhaku- ja vireillepano-oikeus. Edellä 2 artiklan 14 kohdassa tarkoitetut vaatimukset täyttävien valtioista riippumattomien järjestöjen edun katsotaan olevan tämän artiklan a alakohdassa tarkoitetulla tavalla riittävä. Niillä katsotaan myös olevan oikeuksia, joita on mahdollista loukata tämän artiklan b alakohdassa tarkoitetulla tavalla.Tämän artiklan säännökset eivät estä mahdollisuutta, että hallinnollinen viranomainen alustavasti tutkii asian uudelleen, eivätkä ne vaikuta vaatimukseen hallinnollisten muutoksenhakumenettelyjen loppuunsaattamisesta ennen kuin asia saatetaan tuomioistuimessa tutkittavaksi, silloin kun kansallisessa lainsäädännössä on tällainen vaatimus.Kyseisen menettelyn on oltava oikeudenmukainen, tasapuolinen ja nopea, eikä se saa olla niin kallis, että se olisi esteenä menettelyyn osallistumiselle.Tämän artiklan säännösten tehostamiseksi jäsenvaltioiden on varmistettava, että yleisölle annetaan käytännön tietoja mahdollisuudesta turvautua hallinnollisiin ja tuomioistuimessa tapahtuviin muutoksenhakumenettelyihin."5) Muutetaan 17 artikla seuraavasti:a) Korvataan 1 kohta seuraavasti:"1. Jos jäsenvaltio toteaa, että tietyn laitoksen käytöllä on todennäköisesti merkittäviä kielteisiä vaikutuksia toisen jäsenvaltion ympäristöön, tai jos jäsenvaltio, johon laitoksen käyttö todennäköisesti vaikuttaa merkittävästi, sitä pyytää, sen jäsenvaltion, jonka alueella 4 artiklan tai 12 artiklan 2 kohdan mukaista lupaa on haettu, on toimitettava kyseiselle toiselle jäsenvaltiolle liitteen V mukaisesti toimitettavat tai saataville annettavat tiedot samanaikaisesti kun ne annetaan oman maan kansalaisten saataville. Nämä tiedot ovat pohjana tarvittaville neuvotteluille kahden jäsenvaltion välisissä keskinäisissä suhteissa vastavuoroisuus- ja yhdenvertaisuusperiaatteiden mukaisesti."b) Lisätään kohdat seuraavasti:"3. Kun toimivaltainen viranomainen tekee päätöksen hakemuksesta, 1 ja 2 kohdan mukaisten kuulemisten tulokset on otettava huomioon.4. Toimivaltaisen viranomaisen on ilmoitettava 1 kohdan mukaisesti kuulluille jäsenvaltioille hakemusta koskevasta päätöksestä ja toimitettava niille 15 artiklan 5 kohdassa tarkoitetut tiedot. Näiden jäsenvaltioiden on varmistettava, että tiedot annetaan yleisön, jota asia koskee, saataville asianmukaisella tavalla niiden omalla alueella."6) Lisätään tämän direktiivin liitteessä II olevan mukainen liite V.5 artiklaKertomukset ja tarkistaminenKomissio toimittaa ennen 25 päivää kesäkuuta 2009 Euroopan parlamentille ja neuvostolle kertomuksen tämän direktiivin soveltamisesta ja tehokkuudesta. Kertomukseen liitetään tarvittaessa ehdotuksia tämän direktiivin muuttamiseksi, jotta ympäristönsuojelua koskevat vaatimukset voidaan ottaa entistä paremmin huomioon perustamissopimuksen 6 artiklan mukaisesti, sekä jotta voidaan ottaa huomioon tämän direktiivin soveltamisesta jäsenvaltioissa saadut kokemukset. Komissio tarkastelee erityisesti mahdollisuutta laajentaa tämän direktiivin soveltamisala koskemaan muita ympäristöön liittyviä suunnitelmia ja ohjelmia.6 artiklaDirektiivin saattaminen osaksi kansallista lainsäädäntöäJäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 25 päivänä kesäkuuta 2005. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.7 artiklaVoimaantuloTämä direktiivi tulee voimaan päivänä, jona se julkaistaan Euroopan unionin virallisessa lehdessä.8 artiklaOsoitusTämä direktiivi on osoitettu kaikille jäsenvaltioille.Tehty Brysselissä 26 päivänä toukokuuta 2003.Euroopan parlamentin puolestaPuhemiesP. CoxNeuvoston puolestaPuheenjohtajaG. Drys(1) EYVL C 154 E, 29.5.2001, s. 123.(2) EYVL C 221, 7.8.2001, s. 65.(3) EYVL C 357, 14.12.2001, s. 58.(4) Euroopan parlamentin lausunto, annettu 23. lokakuuta 2001 (EYVL C 112 E, 9.5.2002, s. 125), neuvoston yhteinen kanta, vahvistettu 25. huhtikuuta 2002 (EYVL C 170 E, 16.7.2002, s. 22 ja Euroopan parlamentin päätös, tehty 5. syyskuuta 2002 (ei vielä julkaistu virallisessa lehdessä). Euroopan parlamentin päätös, tehty 30. tammikuuta 2003 ja neuvoston päätös, tehty 4. maaliskuuta 2003.(5) EYVL L 175, 5.7.1985, s. 40, direktiivi sellaisena kuin se on muutettuna direktiivillä 97/11/EY (EYVL L 73, 14.3.1997, s. 5).(6) EYVL L 257, 10.10.1996, s. 26.(7) EYVL L 197, 21.7.2001, s. 30.(8) EYVL L 327, 22.12.2000, s. 1, direktiivi sellaisena kuin se on muutettuna päätöksellä N:o 2455/2001/EY (EYVL L 331, 15.12.2001, s. 1).(9) EUVL L 41, 14.2.2003, s. 26.LIITE I2 ARTIKLASSA TARKOITETTUJA SUUNNITELMIA JA OHJELMIA KOSKEVAT SÄÄNNÖKSETa) Jätteistä 15 päivänä heinäkuuta 1975 annetun neuvoston direktiivin 75/442/ETY 7 artiklan 1 kohta(1).b) Vaarallisia aineita sisältävistä paristoista ja akuista 18 päivänä maaliskuuta 1991 annetun neuvoston direktiivin 91/157/ETY 6 artikla(2).c) Vesien suojelemisesta maataloudesta peräisin olevien nitraattien aiheuttamalta pilaantumiselta 12 päivänä joulukuuta 1991 annetun neuvoston direktiivin 91/676/ETY 5 artiklan 1 kohta(3).d) Vaarallisista jätteistä 12 päivänä joulukuuta 1991 annetun neuvoston direktiivin 91/689/ETY 6 artiklan 1 kohta(4).e) Pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY 14 artikla(5).f) Ilmanlaadun arvioinnista ja hallinnasta 27 päivänä syyskuuta 1996 annetun neuvoston direktiivin 96/62/EY 8 artiklan 3 kohta(6).(1) EYVL L 194, 25.7.1975, s. 39, direktiivi sellaisena kuin se on viimeksi muutettuna komission päätöksellä 96/350/EY (EYVL L 135, 6.6.1996, s. 32).(2) EYVL L 78, 26.3.1991, s. 38, direktiivi sellaisena kuin se on viimeksi muutettuna komission direktiivillä 98/101/EY (EYVL L 1, 5.1.1999, s. 1).(3) EYVL L 375, 31.12.1991, s. 1.(4) EYVL L 377, 31.12.1991, s. 20, direktiivi sellaisena kuin se on viimeksi muutettuna direktiivillä 94/31/EY (EYVL L 168, 2.7.1994, s. 28).(5) EYVL L 365, 31.12.1994, s. 10.(6) EYVL L 296, 21.11.1996, s. 55.LIITE IILisätään direktiiviin 96/61/ETY liite seuraavasti:"LIITE VYleisön osallistuminen päätöksentekoon1. Yleisölle on ilmoitettava (julkisin ilmoituksin tai muin asianmukaisin tavoin, kuten mahdollisuuksien mukaan sähköisin viestimin) seuraavat seikat päätöksenteon varhaisessa vaiheessa ja viimeistään heti, kun tiedot voidaan kohtuudella antaa:a) lupahakemus tai tilanteen mukaan ehdotus luvan tai lupaehtojen tarkistamiseksi 15 artiklan 1 kohdan mukaisesti, mukaan lukien 6 artiklan 1 kohdassa lueteltujen seikkojen kuvaus;b) tarvittaessa tieto, että päätökseen sovelletaan kansallista tai valtiosta toiseen ulottuvien ympäristövaikutusten arviointimenettelyä taikka että siitä käydään 17 artiklan mukaisia jäsenvaltioiden välisiä neuvotteluja;c) yksityiskohtaiset tiedot toimivaltaisista viranomaisista, jotka vastaavat päätöksenteosta, joilta saa asiaan liittyviä tietoja, joille huomautukset (tai kysymykset) voidaan esittää, sekä yksityiskohtaiset tiedot huomautusten tai kysymysten esittämistä koskevasta aikataulusta;d) mahdollisten päätösten luonne tai päätösluonnos, jos sellainen on;e) tilanteen mukaan yksityiskohtaiset tiedot ehdotuksesta luvan tai lupaehtojen tarkistamiseksi;f) milloin, missä ja miten asianomaiset tiedot annetaan saataville;g) yksityiskohtaiset tiedot menettelyistä 5 kohdan mukaista yleisön osallistumista ja kuulemista varten.2. Jäsenvaltioiden on varmistettava, että asianmukaisen ajan kuluessa yleisön, jota asia koskee, saataville saatetaan:a) kansallisen lainsäädännön mukaisesti tärkeimmät selvitykset ja ohjeet, joita toimivaltaiselle viranomaiselle tai toimivaltaisille viranomaisille on annettu ajankohtana, jona yleisölle, jota asia koskee, annetaan 1 kohdassa tarkoitetut tiedot;b) ympäristöä koskevan tiedon julkisesta saatavuudesta 28 päivänä tammikuuta 2003 annetun Euroopan parlamentin ja neuvoston direktiivin 2003/4/EY(1) säännösten mukaisesti muut kuin 1 kohdassa tarkoitetut tiedot, jotka ovat merkityksellisiä päätöksen kannalta 8 artiklan mukaisesti ja jotka annetaan saataville vasta, kun yleisölle, jota asia koskee, on ilmoitettu 1 kohdan mukaisesti.3. Yleisöllä, jota asia koskee, on oikeus ilmaista toimivaltaiselle viranomaiselle tai huomautuksensa ja mielipiteensä ennen kuin lupahakemuksesta päätetään.4. Päätöstä tehdessä tämän liitteen mukaisen kuulemisen tulokset on otettava asianmukaisesti huomioon.5. Jäsenvaltiot päättävät yksityiskohtaisista järjestelyistä yleisölle tiedottamiseksi (esimerkiksi jakamalla ilmoituksia tietyllä alueella tai ilmoittamalla asiasta paikallisissa sanomalehdissä) sekä yleisön, jota asia koskee, kuulemiseksi (esimerkiksi kirjallisten lausuntojen tai julkisen kuulemisen avulla). On asetettava kohtuulliset määräajat, joilla mahdollistetaan, että yleisölle tiedottamiseen ja yleisön, jota asia koskee, valmistautumiseen sekä tehokkaaseen osallistumiseen ympäristöä koskevaan päätöksentekoon tämän liitteen mukaisesti jää riittävästi aikaa.(1) EUVL L 41, 14.2.2003, s. 26."Komission julistusKomissio viittaa vuoden 2003 työohjelmaansa ja vahvistaa aikomuksensa antaa direktiiviehdotus, joka koskee Århusin yleissopimuksen täytäntöönpanoa ympäristöasioissa sovellettavan muutoksenhaku- ja vireillepano-oikeuden osalta. Direktiiviehdotus on tarkoitus antaa vuoden 2003 ensimmäisen neljänneksen aikana.


Avis juridique important

|

31984L0532

Neuvoston direktiivi 84/532/ETY, annettu 17 päivänä syyskuuta 1984, rakennuskoneisiin ja -laitteisiin liittyviä yleisiä määräyksiä koskevan jäsenvaltioiden lainsäädännön lähentämisestä

Virallinen lehti nro L 300 , 19/11/1984 s. 0111 - 0122 Suomenk. erityispainos Alue 13 Nide 14 s. 0097  Espanjank. erityispainos: Luku 13 Nide 18 s. 0121  Ruotsink. erityispainos Alue 13 Nide 14 s. 0097  Portugalink. erityispainos: Luku 13 Nide 18 s. 0121

NEUVOSTON DIREKTIIVI,annettu 17 päivänä syyskuuta 1984,rakennuskoneisiin ja -laitteisiin liittyviä yleisiä määräyksiä koskevan jäsenvaltioiden lainsäädännön lähentämisestä (84/532/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäkussakin jäsenvaltiossa rakennuskoneilla ja -laitteilla on oltava tiettyjä teknisiä ominaisuuksia, joista säädetään velvoittavin säännöksin; nämä vaatimukset eroavat toisistaan jäsenvaltioittain; tällaiset eroavuudet ovat kaupankäynnin esteenä Euroopan yhteisössä,näitä yhteismarkkinoiden toteuttamisen ja toiminnan esteitä voidaan vähentää tai ne voidaan poistaa, jos samat säännökset annetaan kaikissa jäsenvaltioissa joko niissä voimassa olevien säännösten täydentämiseksi tai näiden korvaamiseksi,tämän direktiivin säännöksiä sovelletaan rakennuskoneisiin ja -laitteisiin; säännökset on ensisijaisesti tarkoitettu suojaamaan ympäristöä melulta sekä takaamaan työturvallisuus, paitsi kun vaatimukset liittyvät suoraan nostolaitteeseen; siitä johtuu, että työmaalla käytettäviin nostolaitteisiin sovelletaan tarvittaessa erityisvaatimuksia,näiden teknisten vaatimusten noudattamisen tarkastaminen on tarpeen käyttäjien ja ulkopuolisten henkilöiden asianmukaiseksi suojelemiseksi; nykyiset tarkastusmenettelyt vaihtelevat jäsenvaltioittain; rakennuskoneiden ja -laitteiden vapaan liikkuvuuden toteuttamiseksi yhteismarkkinoilla sekä moninkertaisten tarkastusten välttämiseksi, jotka ovat näiden koneiden ja laitteiden vapaan liikkuvuuden esteitä, jäsenvaltioiden kesken olisi sovittava tarkastusten vastavuoroisesta tunnustamisesta,tämän tarkastusmenettelyjen vastavuoroisen tunnustamisen edistämiseksi olisi otettava käyttöön sopivat hallinnolliset menettelyt, joita on noudatettava ennen kuin näitä koneita saatetaan markkinoille, nimittäin: ETY-tyyppihyväksyntä, ETY-tyyppitarkastus, ETY-tarkastus ja ETY-omavastuinen varmentaminen; olisi yhtenäistettävä perusteet, joita sovelletaan, kun nimetään hyväksyttyjä tarkastuslaitoksia ETY-tyyppitarkastusten suorittamista varten,rakennuskoneisiin ja -laitteisiin liittyvät kansalliset säännökset koskevat useita kone- ja laiteluokkia, joiden käyttötavat poikkeavat huomattavasti toisistaan; sen vuoksi olisi suotavaa säätää tässä direktiivissä yleiset säännökset, jotka koskevat ETY-tyyppihyväksyntään, ETY-tyyppitarkastukseen, ETY-tarkastukseen ja ETY-omavastuiseen varmentamiseen liittyviä menettelyjä; kutakin rakennuskoneiden ja -laitteiden luokkaa koskevassa erillisessä direktiivissä säädetään tekniseen rakenteeseen liittyvät vaatimukset, tällaisten koneiden ja laitteiden tarkastusmenetelmät ja tarvittaessa ehdot, joiden mukaan yhteisön teknisillä vaatimuksilla korvataan aiemmin olemassa olleet kansalliset säännökset,tämä direktiivi ei vaikuta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(4) säännöksiin, sellaisina kuin ne ovat muutettuina direktiivillä 80/1267/ETY(5),markkinoilla olevat rakennuskoneet ja -laitteet, vaikka ne täyttäisivätkin erityisdirektiiveissä asetetut vaatimukset, voivat olla terveydelle tai turvallisuudelle vaarallisia;sen vuoksi olisi säädettävä menettelystä tämän vaaran vähentämiseksi, jatekniikan kehityksen huomioon ottamiseksi, rakennuskoneita ja -laitteita koskevissa direktiiveissä määriteltyjen teknisten vaatimusten nopea mukauttaminen on tarpeen; tätä varten tarvittavien toimenpiteiden täytäntöönpanon helpottamiseksi olisi oltava menettely jäsenvaltioiden ja komission välisen tiiviin yhteistyön aikaansaamiseksi rakennuskoneiden ja -laitteiden alalla käytävän yhteisön sisäisen kaupan teknisten esteiden poistamisesta annettujen direktiivien mukauttamista tekniikan kehitykseen käsittelevässä komiteassa,ON ANTANUT TÄMÄN DIREKTIIVIN:I LUKU Määritelmät1 artikla1. Tässä direktiivissä `rakennuskoneilla ja -laitteilla` tarkoitetaan kaikkia koneita, laitteita, välineitä ja tarvikkeita tai niiden osia, joita käytetään niiden rakenteen mukaisesti tie- ja vesirakennuksen sekä talonrakennuksen työmailla, mutta joita ei ole ensisijaisesti tarkoitettu tavaroiden tai henkilöiden kuljetukseen.2. Tätä direktiiviä sovelletaan vain 1 kohdassa määriteltyihin tie- ja vesirakennuksen sekä talonrakennuksen työmailla käytettäviin laitteisiin, joista annetaan yksityiskohtaiset säännökset 3 artiklassa tarkoitetuissa erityisdirektiiveissä.3. Maa- ja metsätaloustraktorit ja nostolaitteet eivät kuulu tämän direktiivin soveltamisalaan.2 artiklaTässä direktiivissä:`ETY-tyyppihyväksynnällä` tarkoitetaan menettelyä, jolla jäsenvaltio testien jälkeen toteaa ja varmentaa, että 1 artiklassa tarkoitettu laitetyyppi täyttää tällä direktiivillä ja laitetyyppiä koskevilla erityisdirektiiveillä yhdenmukaistetut vaatimukset;`ETY-tyyppitarkastuksella` tarkoitetaan menettelyä, jolla jäsenvaltion tuohon tarkoitukseen hyväksymä tarkastuslaitos testien jälkeen toteaa ja varmentaa, että laitetyyppi täyttää tällä direktiivillä ja laitetyyppiä koskevilla erityisdirektiiveillä yhdenmukaistetut vaatimukset;`ETY-tarkastuksella` tarkoitetaan menettelyä, jolla jäsenvaltio voi testien jälkeen tarkastaa, että kukin laite täyttää tällä direktiivillä ja laitetta koskevilla erityisdirektiiveillä yhtenäistetyt vaatimukset;`ETY-omavastuisella varmentamisella` tarkoitetaan menettelyä, jossa valmistaja tai tämän edustaja, jolla on toimipaikka yhteisössä, omalla vastuullaan varmentaa, että laite täyttää tämän direktiivin ja laitetyyppiä koskevilla erityisdirektiiveillä yhdenmukaistetut vaatimukset.3 artikla1. Yleisissä direktiiveissä on vahvistettava kaikki laitteita koskevat yhtenäistetyt vaatimukset, erityisesti ne, jotka koskevat työturvallisuutta ja laitteiden melupäästötason mittausmenetelmää.2. Erityisdirektiiveissä on eriteltävä niiden laiteluokkien rakenteen ja toiminnan tekniset vaatimukset, joita ne koskevat sekä lisäksi on mainittava, mitä 2 artiklassa tarkoitettua menetelmää sovelletaan.II LUKU ETY-tyyppihyväksyntä 4 artikla1. ETY-tyyppihyväksyntä on, kun erityisdirektiivissä niin säädetään, laitteen markkinoille saattamisen, käyttöönoton ja käytön edellytys.2. Jäsenvaltioiden on valmistajan tai edustajan, jolla on toimipaikka yhteisössä pyynnöstä, myönnettävä ETY-tyyppihyväksyntä jokaiselle laitetyypille, joka täyttää tässä direktiivissä ja laitetta koskevassa erityisdirektiivissä vahvistetut vaatimukset.3. Kunkintyyppisen laitteen ETY-tyyppihyväksyntää voidaan hakea vain yhdessä jäsenvaltiossa.4. Jäsenvaltioiden on myönnettävä, evättävä, keskeytettävä tai peruutettava ETY-tyyppihyväksyntä tämän luvun ja liitteen I säännösten mukaisesti.5. ETY-tyyppihyväksyntään kuuluvia testejä varten jäsenvaltio voi käyttää yhtä tai useampaa tarkastuslaitosta.5 artikla1. Jos liitteessä I olevassa 2 kohdassa säädettyjen testien tulokset ovat tyydyttäviä, testit suorittaneen jäsenvaltion on annettava ETY-tyyppihyväksyntätodistus, joka on toimitettava hakijalle viipymättä.ETY-tyyppihyväksyntätodistusta voi koskea erityisdirektiiveissä säädetyt edellytykset.2. ETY-tyyppihyväksyntätodistuksen malli on esitetty liitteessä III.3. ETY-tyyppihyväksyntätodistusta koskevat kaikki erityisdirektiiveissä säädetyt edellytykset ja mahdolliset voimassaoloa koskevat rajoitukset.6 artikla1. ETY-tyyppihyväksynnän myöntäneen jäsenvaltion on tarvittaessa yhdessä muiden jäsenvaltioiden kanssa toteutettava tarpeelliset toimenpiteet sen varmistamiseksi, että valmistetut laitteet ovat hyväksytyn tyypin mukaiset.2. Edellä 1 kohdassa säädettyjen toimenpiteiden yksityiskohdat annetaan erityisdirektiiveissä. Näihin toimenpiteisiin voi kuulua pistokokeina suoritettava valvonta.7 artikla1. Jos ETY-tyyppihyväksynnän myöntänyt jäsenvaltio toteaa, että jokin laite, jolle tällainen hyväksyntä on myönnetty, ei ole hyväksytyn tyypin mukainen, sen on keskeytettävä tai peruutettava hyväksyntä.2. ETY-tyyppihyväksyntää voidaan pitää voimassa, jos todetut erot ovat pieniä, tai jollei niillä ole olennaista vaikutusta laitteen suunnitteluun, eivätkä ne millään tavalla muodosta vaaraa ihmisten turvallisuudelle tai ympäristölle; tällöin jäsenvaltion on vaadittava valmistajaa muuttamaan mahdollisimman pian valmisteita. Jäsenvaltion on peruutettava tyyppihyväksyntä, jos valmistaja ei noudata tätä vaatimusta.3. ETY-tyyppihyväksynnän myöntäneen jäsenvaltion on peruutettava tyyppihyväksyntä, jos se toteaa, ettei hyväksyntää olisi pitänyt myöntää.4. Jos toinen jäsenvaltio ilmoittaa edellä tarkoitetulle jäsenvaltiolle jonkin 1, 2 ja 3 kohdassa tarkoitetun tapauksen olemassaolosta, tämän on tuon valtion kanssa neuvoteltuaan toimittava noiden kohtien säännösten mukaisesti.5. Jos hyväksynnän peruuttamisen suositeltavuudesta tai tarpeellisuudesta on erimielisyyttä ETY-tyyppihyväksynnän myöntäneen jäsenvaltion ja toisen jäsenvaltion toimivaltaisten viranomaisten välillä, on asiasta ilmoitettava komissiolle. Komissio järjestää tarvittaessa aiheelliset neuvottelut asian ratkaisemiseksi.6. Vain ETY-tyyppihyväksynnän myöntänyt jäsenvaltio voi päättää ETY-tyyppihyväksynnän peruuttamisesta; sen on ilmoitettava muille jäsenvaltioille ja komissiolle viipymättä tällaisesta päätöksestä.III LUKU ETY-tyyppitarkastus8 artikla1. ETY-tyyppitarkastus on, jos erillisessä direktiivissä niin säädetään, laitteen markkinoille saattamisen, käyttöönoton ja käytön edellytys.2. ETY-tyyppitarkastuksia suorittavat jäsenvaltioiden tarkoitusta varten hyväksymät tarkastuslaitokset.9 artikla1. Hyväksyttyjen tarkastuslaitosten, joiden tehtäväksi jäsenvaltiot ovat antaneet ETY-tyyppitarkastuksien tekemisen 10 artiklan mukaisesti, on täytettävä liitteessä II vahvistetut vähimmäisvaatimukset.Jäsenvaltio ei ole velvollinen hyväksymään tarkastuslaitosta, vaikka se täyttää vähimmäisvaatimukset.2. Kun jäsenvaltio on hyväksynyt tarkastuslaitoksen suorittamaan ETY-tyyppitarkastuksia, sen on ilmoitettava muille jäsenvaltioille ja komissiolle kyseisestä tarkastuslaitoksesta. Sen on myös ilmoitettava muille jäsenvaltioille ja komissiolle kaikista näiden tietojen myöhemmistä muutoksista.10 artikla1. Valmistajan tai tämän yhteisöön sijoittautuneen edustajan pyynnöstä 9 artiklassa tarkoitettujen hyväksyttyjen tarkastuslaitosten on myönnettävä ETY-tyyppitarkastustodistus kaikille laitetyypeille, jotka täyttävät tässä direktiivissä ja laitetta koskevissa erityisdirektiiveissä vahvistetut vaatimukset, ja joiden osalta valmistaja on sitoutunut noudattamaan erityisdirektiiveissä säädettyjä edellytyksiä.2. Tietyn laitetyypin ETY-tyyppitarkastushakemus voidaan esittää vain yhdelle hyväksytylle tarkastuslaitokselle.3. Hyväksyttyjen tarkastuslaitosten on myönnettävä, evättävä, keskeytettävä tai peruutettava ETY-tyyppitarkastustodistukset tämän luvun ja liitteen I säännösten mukaisesti.11 artikla1. ETY-tyyppitarkastustodistuksen on oltava liitteessä III esitetyn mallin mukainen.2. ETY-tyyppitarkastustodistusta koskevat kaikki erityisdirektiiveissä säädetyt edellytykset ja mahdolliset voimassaoloa koskevat rajoitukset.12 artikla1. ETY-tyyppitarkastuksen myöntäneen hyväksytyn tarkastuslaitoksen on toteutettava tarvittavat toimenpiteet sen varmistamiseksi, että valmistetut laitteet ovat hyväksytyn tyypin mukaiset.2. Edellä 1 kohdassa säädettyjen toimenpiteiden yksityiskohdat annetaan erityisdirektiiveissä. Näihin toimenpiteisiin voi kuulua pistokokein suoritettava valvonta.13 artikla1. Jos hyväksytty tarkastuslaitos toteaa, että laitteet, jotka edustavat tyyppiä, jolle se on myöntänyt ETY-tyyppitarkastustodistuksen, eivät ole tuon tyypin mukaisia, sen on pyydettävä todistuksen haltijaa korjaamaan valmisteensa määräajassa, tarvittaessa peruutettava todistus toistaiseksi. Kyseistä laitetta koskevassa erityisdirektiivissä on määrättävä näytemäärä, jonka katsotaan riittäväksi perusteeksi hyväksytyn tarkastuslaitoksen toimille. Jos valmistaja ei noudata tätä kehotusta asetetun määräajan kuluessa, hyväksytyn tarkastuslaitoksen on keskeytettävä tai peruutettava todistus.2. ETY-tyyppitarkastustodistuksen myöntäneen hyväksytyn tarkastuslaitoksen on peruutettava ETY-tyyppihyväksyntä, jos se havaitsee, että todistusta ei olisi pitänyt myöntää.3. Sen on keskeytettävä todistuksen voimassaolo tai peruutettava se, jos haltija ei täytä 10 artiklassa tarkoitettuja hyväksytylle tarkastuslaitokselle antamiaan sitoumuksia.14 artikla1. Jäsenvaltioiden on varmistettava, että hyväksytyt tarkastuslaitokset täyttävät edellä esitetyt tehtävät oikein.Tätä varten niiden on asianmukaisin toimenpitein velvoitettava hyväksytyt tarkastuslaitokset sallimaan, että tarkastuslaitokset nimenneen jäsenvaltion toimivaltaiset viranomaiset voivat tehdä tarkastuksia milloin tahansa.2. Jäsenvaltioiden on toteutettava tarvittavat toimenpiteet sen varmistamiseksi, että hakija tai henkilö, jolle ETY-tyyppitarkastustodistus myönnettiin, voi hakea muutosta hyväksytyn tarkastuslaitoksen tekemistä päätöksistä, joilla tämä kieltäytyy myöntämästä ETY-tyyppihyväksyntätodistusta tai keskeyttää tai peruuttaa sen.3. Jos jäsenvaltio havaitsee, että sen nimeämä tarkastuslaitos ei täytä 10 ja 13 artiklassa tarkoitettuja tehtäviä oikein, sen on toteutettava kaikki aiheelliset toimenpiteet tämän tarkastuslaitoksen osalta.4. Jäsenvaltion on joka tapauksessa peruutettava nimeämänsä tarkastuslaitoksen hyväksyntä, jos se havaitsee, että tuo tarkastuslaitos ei enää täytä liitteessä II annettuja vähimmäisvaatimuksia tai että se ei noudata jäsenvaltion asettamia ehtoja.5. Jos jäsenvaltio ei peruuta hyväksyntää sellaiselta tarkastuslaitokselta, joka ei enää täytä vähimmäisvaatimuksia, kaikki muut jäsenvaltiot voivat toimittaa tästä asiasta tiedon komissiolle. Komissio toteuttaa aiheelliset toimenpiteet asian ratkaisemiseksi.15 artikla1. Jäsenvaltion, joka peruuttaa tarkastuslaitokselle annetun hyväksymisen, on toteutettava kaikki tarvittavat toimenpiteet, joilla varmistetaan jatkuvuus, täytettäessä niitä sitoumuksia ja velvollisuuksia, jotka aiheutuvat tuon tarkastuslaitoksen ennen hyväksymisen pidättämistä tai peruuttamista antamien ETY-tyyppitarkastustodistusten myöntämisestä.2. Jäsenvaltion on mitätöitävä kaikki todistukset, jotka tuo tarkastuslaitos on myöntänyt ennen hyväksynnän peruuttamista, jos ne on myönnetty asiattomasti.16 artikla1. Jos jossakin jäsenvaltiossa havaitaan jokin 13 artiklassa tarkoitettu tapaus, tuon jäsenvaltion toimivaltaisten viranomaisten on saatettava tämä asia todistuksen myöntäneelle jäsenvaltiolle tiedoksi.2. Viimeksi mainitun jäsenvaltion toimivaltaisten viranomaisten on velvoitettava kyseinen hyväksytty tarkastuslaitos toteuttamaan 13 artiklassa säädetyt toimenpiteet.3. Kun ETY-tyyppitarkastustodistuksen myöntäneen jäsenvaltion ja toisen jäsenvaltion välillä on erimielisyyttä, asiasta on ilmoitettava komissiolle, joka toteuttaa aiheelliset toimenpiteet.IV LUKU ETY-tarkastus ja ETY-omavastuinen varmentaminen17 artikla1. Erityisdirektiiveissä, joita tarkoitetaan 3 artiklan 2 kohdassa, ja joissa säädetään ETY-tarkastuksesta ja ETY-omavastuisesta varmentamisesta, vahvistetaan noudatettava menettely.2. Jäsenvaltioiden on valvottava omavastuisen varmentamisen osalta, että laitteet täyttävät erityisdirektiivien vaatimukset. V LUKU Yleisiä säännöksiä 18 artikla1. Valmistajan tai tämän yhteisöön sijoittautuneen edustajan on annettava ETY-vaatimustenmukaisuustodistus, jonka malli esitetään liitteessä IV, kaikista tietyntyyppisistä laitteista, jotka on valmistettu yhtenäistettyjen vaatimusten mukaisesti ja jotka ovat hyväksytyn tai tarkastetun tyypin mukaiset.2. Jos erityisdirektiivissä niin säädetään, valmistajan on kiinnitettävä laitteeseen merkki, yhdessä tuossa direktiivissä eriteltyjen tietojen kanssa.3. Erityisdirektiivissä säädettyjen menettelyjen soveltamisesta aiheutuvat kustannukset maksaa hakija.VI LUKU Yhtenäistetyt tekniset vaatimukset 19 artikla1. Jäsenvaltiot eivät saa 4 kohdassa ja laitteita koskevissa erityisdirektiiveissä säädettyjen edellytysten mukaisesti kieltää, estää tai rajoittaa laitteiden saattamista markkinoille, käyttöönottoa ja käyttöä syistä, jotka liittyvät niiden kutakin laitetta koskevissa erityisdirektiiveissä tarkoitettuun rakenteeseen tai toimintaan tai niiden tarkastukseen, kun kyseiset laitteet täyttävät tässä direktiivissä ja laitetta koskevissa erityisdirektiiveissä säädetyt vaatimukset.2. Jäsenvaltioiden on toteutettava kaikki tarvittavat toimenpiteet sen varmistamiseksi, että niiden toimivaltaiset hallintoviranomaiset hyväksyvät 18 artiklassa tarkoitetun vaatimustenmukaisuustodistuksen, ja jos erityisdirektiiveissä niin vaaditaan, laitteeseen kiinnitetyn vaatimustenmukaisuusmerkin osoituksena 1 kohdan säännösten mukaisuudesta.3. Jäsenvaltio voi vaatia, että tämä todistus laaditaan sen omalla kansalliskielellä tai -kielillä, kun laite saatetaan sen alueen kuluttajien saataville.4. Jos käytön edellytykset eivät ole yhteisön muiden säännösten alaisia, ne pysyvät määrämaan lakien, asetusten ja hallinnollisten määräysten alaisina; erityisesti melun osalta rakennuskoneiden ja -laitteiden käyttö voi maantieteellisesti rajatuilla vyöhykkeillä olla rajoitettua.Käytön edellytyksiä säätelevät kansalliset lait, asetukset ja hallinnolliset määräykset eivät saa johtaa syrjintään tämän direktiivin soveltamisalaan kuuluvien muissa valtioissa valmistettujen laitteiden käytön osalta.20 artikla1. Jos jäsenvaltiolla on perusteltua aihetta otaksua, että laite on vaaraksi turvallisuudelle tai terveydelle, vaikka se täyttää tämän direktiivin ja laitetta koskevien erityisdirektiivien vaatimukset, se voi väliaikaisesti kieltää tuon laitteen markkinoille saattamisen ja käytön alueellaan tai asettaa niitä koskevia erityisiä edellytyksiä. Sen on välittömästi ilmoitettava siitä komissiolle ja muille jäsenvaltioille sekä esitettävä perustelut päätöksilleen.2. Komission on kuultava kyseisiä jäsenvaltioita kuuden viikon kuluessa sekä annettava sitten lausuntonsa viipymättä ja toteutettava asianmukaiset toimenpiteet.3. Jos komissio toteaa, että tämän direktiivin tai laitetta koskevat erityisdirektiivien tekninen muuttaminen on tarpeen, tällaiset muutokset tekee joko komissio tai neuvosto 24 artiklassa säädetyn menettelyn mukaisesti; tässä tapauksessa turvatoimenpiteet toteuttanut jäsenvaltio voi jatkaa niitä, kunnes tällaiset muutokset tulevat voimaan.21 artikla1. Laitetyypin suunnittelu ja sen valmistuksessa käytetyt menetelmät voivat tietyissä tapauksissa poiketa erityisdirektiivien määräyksistä ilman, että laite ei enää saa etua 19 artiklan perusteella edellyttäen, että tehdyt muutokset ovat sellaisia, että ne varmistavat vähintään vastaavan työturvallisuuden.2. Jokaisessa erityisdirektiivissä on selvästi määriteltävä säännökset, joiden osalta 1 kohdassa tarkoitettu poikkeus on mahdollinen, tai säännökset, joista ei voida poiketa.3. Kun poikkeuspyyntö hyväksytään, on noudatettava seuraavaa menettelyä:a) jäsenvaltion on - joko ETY-tyyppihyväksyntämenettelyn kyseessä ollessa suoraan tai ETY-tyyppitarkastusmenettelyn kyseessä ollessa epäsuorasti nimeämänsä tarkastuslaitoksen kautta - toimitettava komissiolle asiakirjat, joissa annetaan laitetyypin selostus ja asiakirjat, jotka tukevat poikkeuspyyntöä, mukaan lukien mahdollisesti suoritettujen testien tulokset. Komissio lähettää jäljennöksen toisille jäsenvaltioille, joilla on tuosta päivästä alkaen neljä kuukautta aikaa olla samaa tai eri mieltä kyseisen jäsenvaltion kanssa tai pyytää, että asia saatetaan sen komitean käsiteltäväksi, josta säädetään 23 artiklassa. Komissiolle lähetetään jäljennös kustakin asiakirjasta; kaikki kirjeenvaihto on luottamuksellista;b) jos mikään jäsenvaltio ei ennen a kohdassa säädetyn ajan päättymistä ole vastustanut asiaa tai pyytänyt, että asia saatetaan komitean käsiteltäväksi, komissio voi kutsua komitean koolle tai valtuuttaa jäsenvaltion myöntämään tai hyväksymään pyydetyn poikkeuksen, ja se ilmoittaa siitä muille jäsenvaltioille;c) jos jäsenvaltio ei ole vastannut säädetyn ajan kuluessa, sen katsotaan olevan samaa mieltä;d) muussa tapauksessa komissio tekee päätöksen poikkeuspyynnöstä saatuaan 23 artiklassa säädetyn komitean lausunnon;e) asiaa koskevat asiakirjat jätetään määrämaan virallisella kielellä tai virallisilla kielillä tai erityistapauksissa jollakin muulla sen hyväksymällä kielellä.4. Valmistajan itsensä antaman todistuksen osalta direktiivistä voidaan poiketa 1 kohdan mukaisesti vain, jos hyväksytty tarkastuslaitos on vahvistanut valmistajalle, että ehdotettu poikkeus ei vähennä turvallisuutta.Hyväksytyn tarkastuslaitoksen on ennen poikkeuksen myöntämistä ilmoitettava asiasta muille hyväksytyille tarkastuslaitoksille. Jos jokin näistä tarkastuslaitoksista esittää vastalauseen kahden kuukauden kuluessa, asia jätetään komissiolle jäsenvaltion kautta. Komissio yrittää ratkaista riitaisuuden. Komissio kutsuu tarvittaessa koolle komitean, josta säädetään 23 artiklassa, ja päättää asiasta komiteaa kuultuaan.VII LUKU Direktiivien mukauttaminen tekniikan kehitykseen 22 artiklaMuutokset, jotka ovat tarpeen:- tämän direktiivin liitteiden ja- edellä 3 artiklassa tarkoitettujen erityisdirektiivien säännöksien, jotka määritellään erityisesti kussakin direktiivissä,mukauttamiseksi tekniikan kehitykseen, on tehtävä 24 artiklassa säädettyä menettelyä noudattaen.23 artikla1. Perustetaan komitea, jonka tehtävänä on käsitellä rakennuskoneiden ja -laitteiden kaupan teknisten esteiden poistamisesta annettujen direktiivien mukauttamista tekniikan kehitykseen, jäljempänä "komitea", ja jossa on jäsenvaltioiden edustajat ja puheenjohtajana komission edustaja.2. Komitea vahvistaa työjärjestyksensä.24 artikla1. Jos tässä artiklassa säädettyä menettelyä on noudatettava, asian saattaa komitean käsiteltäväksi sen puheenjohtaja omasta aloitteestaan tai jonkin jäsenvaltion edustajan pyynnöstä.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan sellaisella 45 äänen enemmistöllä, joka saadaan, kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. a) Komissio päättää suunnitelluista toimenpiteistä, jos ne ovat komitean lausunnon mukaiset.b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.c) Jos neuvosto ei ole päättänyt toimenpiteistä kolmen kuukauden kuluessa siitä, kun ehdotukset jätettiin sille, komissio tekee päätöksen ehdotetuista toimenpiteistä.VIII LUKU Yleisiä säännöksiä ja loppusäännökset 25 artiklaKaikissa tämän direktiivin ja erityisdirektiivien mukaisissa päätöksissä, joissa evätään ETY-tyyppihyväksyntä, ETY-tyyppitarkastus tai ETY-tarkastus, keskeytetään tai peruutetaan ETY-tyyppihyväksyntätodistus tai ETY-tyyppitarkastustodistus, tai kielletään laitetyypin tai -mallin saattaminen markkinoille, käyttöönotto ja käyttö, on esitettävä asianmukaiset perustelut. Päätöksestä on mahdollisimman pian ilmoitettava asianosaiselle ja samalla ilmoitettava kyseisen jäsenvaltion voimassa olevan lainsäädännön mukaiset muutoksenhakumahdollisuudet ja määräajat muutoksenhaulle.26 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa tämän direktiivin tiedoksi antamisesta(6) ja ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat kansalliset säännökset toimitetaan kirjallisina komissiolle.27 artiklaTämä direktiivi on osoitettu kaikille jäsenvaltioille.Tehty Brysselissä 17 päivänä syyskuuta 1984.Neuvoston puolestaPuheenjohtajaP. BARRY(1) EYVL N:o C 82, 14.4.1975, s. 91(2) EYVL N:o C 76, 7.4.1975, s. 37(3) EYVL N:o C 263, 17.11.1975, s. 42(4) EYVL N:o L 42, 23.2.1970, s. 1(5) EYVL N:o L 375, 31.12.1980, s. 34(6) Tämä direktiivi on annettu tiedoksi jäsenvaltioille 26 päivän syyskuuta 1984.LIITE IETY-TYYPPIHYVÄKSYNTÄ JA ETY-TYYPPITARKASTUS1 ETY-TYYPPIHYVÄKSYNTÄÄ TAI ETY-TYYPPITARKASTUSTA KOSKEVA HAKEMUS1.1 Hakemus ja siihen liittyvä kirjeenvaihto on laadittava jollakin hakemuksen tekopaikkana olevan valtion virallisista kielistä, tuon valtion lainsäädännön mukaisesti. Jäsenvaltiolla tai hyväksytyllä tarkastuslaitoksella oikeus vaatia, että liitteenä olevat asiakirjat laaditaan samalla virallisella kielellä.1.2 Hakemuksessa on oltava seuraavat tiedot:- valmistajan tai yrityksen nimi ja osoite, tämän edustajan tai hakijan nimi ja osoite, sekä laitteen valmistuspaikka tai -paikat;- laiteluokka;- tarkoitettu käyttö;- tekniset ominaisuudet;- myyntinimitys, jos sellainen on, tai tyyppi.1.3 Hakemukseen on liitettävä kahdet jäljennökset asiakirjoista, joissa on kaikki erillisissä direktiiveissä säädetyt tiedot, sekä lausunto, jossa varmennetaan, että samasta laitteesta ei ole jätetty muita ETY-tyyppihyväksyntää tai ETY-tyyppitarkastusta koskevia hakemuksia.2 ETY-TYYPPIHYVÄKSYNTÄÄ TAI ETY-TYYPPITARKASTUSTA VARTEN SUORITETTAVAT TESTITLaitteille ETY-tyyppihyväksyntää tai ETY-tyyppitarkastusta varten tehtävät testit on suoritettava laitetta koskevissa erityisdirektiiveissä säädettyjen vaatimusten mukaisesti.Testeistä on laadittava seloste laitetta koskevassa erityisdirektiivissä säädetyn mallin mukaisesti.3 ETY-TYYPPIHYVÄKSYNTÄTODISTUS TAI ETY-TYYPPITARKASTUSTODISTUSEdellä 5 ja 10 artiklassa tarkoitetussa todistuksessa, jonka malli on esitetty liitteessä III, on ilmoitettava laitteelle tehtyjen testien tulokset ja vahvistettava mahdolliset edellytykset, jotka koskevat ETY-tyyppihyväksyntää tai ETY-tyyppitarkastusta. Todistuksen liitteenä on oltava laitteen tarkassa tunnistuksessa vaadittavat selostukset, piirrokset ja mahdolliset valokuvat, sekä tarvittaessa selitys siitä, miten laite toimii.4 ETY-TYYPPIHYVÄKSYNNÄN TAI ETY-TYYPPITARKASTUKSEN JULKISTAMINEN4.1 Komission on huolehdittava, että ETY-tyyppihyväksyntää tai ETY-tyyppitarkastusta koskevien todistusten asiaa koskevat otteet ja erityisesti erityisehdot julkaistaan Euroopan yhteisöjen virallisessa lehdessä.4.2 Samalla kun asianosaiselle ilmoitetaan todistuksesta, ETY-tyyppihyväksynnän myöntävän jäsenvaltion on lähetettävä jäljennökset ETY-tyyppihyväksyntätodistuksesta komissiolle ja muille jäsenvaltioille, tai hyväksytyn tarkastuslaitoksen on lähetettävä jäljennökset ETY-tyyppitarkastustodistuksesta komissiolle ja muille hyväksytyille tarkastuslaitoksille. Muut jäsenvaltiot ja hyväksytyt tarkastuslaitokset voivat myös saada jäljennöksiä laitteen tarkoista teknisistä tiedoista ja sen tarkastusselosteesta ja testiselosteista.Tarkoista teknisistä asiakirjoista jäljennöksiä saavien komission, jäsenvaltioiden ja hyväksyttyjen tarkastuslaitosten on varmistettava, että teollisoikeudet otetaan huomioon ja salassapitovelvollisuutta noudatetaan.4.3 ETY-tyyppihyväksyntätodistuksen tai ETY-tyyppitarkastustodistuksen peruutus on julkistettava 4.1 ja 4.2 kohdassa vahvistetun menettelyn mukaisesti.4.4 ETY-tyyppihyväksynnän epäävän jäsenvaltion on ilmoitettava siitä komissiolle ja muille jäsenvaltioille, ja ETY-tyyppitarkastustodistuksen epäävän, hyväksytyn tarkastuslaitoksen on ilmoitettava siitä komissiolle ja muille hyväksytyille tarkastuslaitoksille.LIITE IIVÄHIMMÄISVAATIMUKSET, JOTKA JÄSENVALTIOIDEN ON OTETTAVA HUOMIOON NIMETESSÄÄN HYVÄKSYTTYJÄ TARKASTUSLAITOKSIA1. Laitteiden tarkastamisesta vastaavilla laitoksilla on oltava käytössään riittävä määrä koulutettua henkilökuntaa ja tarvittavat välineet, joita teknisten ja hallinnollisten tehtävien asianmukainen suorittaminen edellyttää, ja niillä on oltava lisäksi mahdollisuus käyttää erityisdirektiiveissä säädetyissä erityistutkimuksissa tarvittavia laitteita.2. Tarkastuslaitos, sen johtaja ja henkilökunta eivät saa olla laitteiden suunnittelijoita, valmistajia, toimittajia tai asentajia eivätkä näiden edustajia. He eivät saa olla suoranaisesti eivätkä valtuutettuina edustajina mukana tällaisten laitteiden suunnittelussa, valmistuksessa, markkinoille saattamisessa tai kunnossapidossa tai niihin liittyvissä edustustehtävissä. Tämä ei sulje pois mahdollisuutta vaihtaa teknisiä tietoja valmistajan ja tarkastuslaitoksen välillä.3. Henkilökunnan, joka vastaa laitteiden tutkimisesta ETY-tyyppitarkastustodistuksen myöntämistä varten, on suoritettava nämä tehtävät mahdollisimman korkeaa ammatillista rehellisyyttä ja teknistä pätevyyttä noudattaen, ja heidän on oltava riippumattomia kaikesta, erityisesti taloudellisesta painostuksesta ja houkuttelusta, joka saattaisi vaikuttaa heidän arviointiinsa taikka tarkastuksen tuloksiin, erityisesti sellaisten henkilöiden tai henkilöryhmien taholta, joilla on etua tarkastuksen tuloksista.4. Tutkimuksista ja tarkastuksista vastaavalla henkilökunnalla on oltava:- hyvä tekninen ja ammatillinen koulutus;- riittävät tiedot suorittamiaan tutkimuksia koskevista vaatimuksista ja riittävä kokemus tällaisista tehtävistä;- kyky laatia pöytäkirjoja ja selosteita, joilla todennetaan tarkastusten tulokset.5. Henkilöstön puolueettomuus on taattava. Henkilöstön palkka ei saa riippua suoritettujen tutkimusten määrästä eikä niiden tuloksista.6. Tarkastuslaitoksella on oltava vastuuvakuutus, jollei tällainen vastuu kuulu valtiolle kansallisen lainsäädännön mukaisesti.7. Ilmoitetun tarkastuslaitoksen henkilöstöllä on oltava ammatillinen salassapitovelvollisuus kaikkien niiden tietojen osalta, jotka se saa hoitaessaan tehtäviään tämän direktiivin mukaisesti tai tämän direktiivin täytäntöön panemiseksi annettujen kansallisten säännösten nojalla (poikkeuksena tiedot sen valtion toimivaltaisille hallintoviranomaisille, jossa laitos toimii).LIITE IIIRAKENNUSKONEITA JA -LAITTEITA KOSKEVAN ETY-TYYPPIHYVÄKSYNTÄTODISTUKSEN TAI ETY-TYYPPITARKASTUSTODISTUKSEN MALLI>VIITTAUS KAAVIOON>>VIITTAUS KAAVIOON>LIITE IVTYYPPIHYVÄKSYTTYJEN TAI TYYPPITARKASTETTUJEN RAKENNUSKONEIDEN JA -LAITTEIDEN ETY-VAATIMUSTENMUKAISUUSTODISTUS>VIITTAUS KAAVIOON>>VIITTAUS KAAVIOON>